**Ministru kabineta rīkojuma projekta “Par Ministru kabineta 2004.gada 25.augusta rīkojuma Nr.589 “Par Latvijas Republikas un Ekonomiskās sadarbības un attīstības organizācijas (OECD) sadarbības politikas pamatnostādnēm” atzīšanu par spēku zaudējušu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2016.gada 18.augusta sēdes protokollēmuma “Par sarunu noslēgšanu par Latvijas pievienošanos Ekonomiskās sadarbības un attīstības organizācijai” (prot. Nr. 41, 4.§) ) 4.1punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2004. gada 17. augustā Ministru kabinets apstiprināja Latvijas un OECD sadarbības politikas pamatnostādnes (turpmāk – Pamatnostādnes), lai realizētu vienotu stratēģiju sadarbībai ar OECD un īstenotu Latvijas mērķi – dalībvalsts statusa iegūšanu OECD pārredzamā nākotnē.  Pamatnostādnes bija pirmais politikas dokuments, kurā tika definēts Latvijas mērķis – OECD dalībvalsts statusa iegūšana. Vienlaikus ar šī mērķa definēšanu Pamatnostādnes noteica vienotus rīcības virzienus Latvijas politikas mērķu un rezultātu sasniegšanai. Pamatnostādnēs tika norādīti galvenie valdības līmenī risināmie uzdevumi:  1) pilnveidot valsts pārvaldes iestāžu finansiālo un administratīvo spēju, lai aktivizētu Latvijas un OECD sadarbību;  2) koordinēt valsts pārvaldes iestāžu sadarbību, iesaistot nevalstiskās organizācijas, kā arī informējot sabiedrību;  3) veicināt Latvijas atpazīstamību OECD dalībvalstu vidū.  Ārlietu dienesta un citu iesaistīto institūciju aktīvās un saskaņotās rīcības rezultātā, Latvija pierādīja savu kapacitāti līdzdarboties un sniegt ieguldījumu OECD darbā. Pateicoties aktīvajai rīcībai, Latvija bija starp redzamākajām kandidātvalstīm un 2013.gadā Latvija tika uzaicināta uzsākt sarunas par pievienošanos OECD. 2016.gada 1.jūlijā Latvija kļuva par OECD dalībvalsti, noslēdzot 3 gadu ilgu iestāšanās sarunu procesu.  Pēc dalībvalsts statusa saņemšanas Ārlietu ministrija sadarbībā ar iesaistītajām valsts pārvaldes iestādēm ir sagatavojusi informatīvo ziņojumu “Par sarunu noslēgšanu par Latvijas pievienošanos Ekonomiskās sadarbības un attīstības organizācijai”, kas tika apstiprināts Ministru kabinetā š.g.18.augustā. Vienlaikus Ministru kabineta protokollēmumā Ārlietu ministrijai tika uzdots līdz 2016.gada 31. decembrim sagatavot un noteiktā kārtībā iesniegt Ministru kabinetā tiesību akta projektu ar kuru atzīt par spēku zaudējušu Ministru kabineta 2004.gada 25.augusta rīkojumu Nr.589 “Par Latvijas Republikas un Ekonomiskās sadarbības un attīstības organizācijas (OECD) sadarbības politikas pamatnostādnēm” (Latvijas Vēstnesis, 2004, 136. nr.).  Pamatnostādņu 8.1. punkts paredz, ka tās darbojas līdz Latvijas uzņemšanai Ekonomiskās sadarbības un attīstības organizācijā.  Ar sagatavoto Ministru kabineta rīkojuma projektu Ministru kabineta 2004. gada 25. augusta rīkojums Nr.589 “Par Latvijas Republikas un Ekonomiskās sadarbības un attīstības organizācijas (OECD) sadarbības politikas pamatnostādnēm” tiek atzīts par spēku zaudējušu.  Latvija kā OECD dalībvalsts turpmāk piedalīsies organizācijas regulārajā darbā. Saskaņa ar š.g. 18.augusta Ministru kabineta sēdes protokola Nr. 41 4.§ 3. punktu Ārlietu ministrija šobrīd gatavo ārlietu ministra rīkojumu ar kuru tiks izveidota darba grupa Latvijas darbības OECD koordinēšanai, esot dalībvalsts statusā, tajā iekļaujot arī uzņēmēju pārstāvošo organizāciju, sociālo partneru un nevalstisko organizāciju pārstāvjus. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pamatnostādņu atzīšana par spēku zaudējušiem neietekmēs iesaistīto institūciju cilvēkresursus. |
| 3. | Cita informācija | Nav |

Ārlietu ministrs E.Rinkēvičs

Vīza: valsts sekretāra p.i. I.Skujiņa

05.12.2016 10:00

624

Diāna Putniņa

Ekonomisko attiecību un attīstības sadarbības politikas departamenta

OECD un ekonomiskās sadarbības nodaļas padomniece

Tālr.: 67016418, e-pasts: diana.putnina@mfa.gov.lv